



PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ,

   DE DISCIPLINĂ ŞI IMUNITĂŢI
	
	           Bucureşti, 7 martie 2017
           Nr. PLx. 138/2017


A V I Z 

referitor la proiectul de Lege pentru aprobarea Ordonanţei de urgenţă a Guvernului nr.89/2016 privind instituirea cadrului legal pentru facilitarea transportului gratuit pe calea ferată română în vederea exercitării dreptului de vot la alegerile parlamentare din data de 11 decembrie 2016 de către elevii şi studenţii din România
În conformitate cu prevederile art.95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre avizare în procedură de urgență cu proiectul de Lege aprobarea Ordonanţei de urgenţă a Guvernului nr.89/2016 privind instituirea cadrului legal pentru facilitarea transportului gratuit pe calea ferată română în vederea exercitării dreptului de vot la alegerile parlamentare din data de 11 decembrie 2016 de către elevii şi studenţii din România, trimis cu adresa nr. PLx. 138 din 27 februarie 2017, înregistrat la Comisia juridică, de disciplină şi imunităţi sub nr.4c-11/338 din 28 februarie 2017.

Conform dispoziţiilor art.75 alin.(1) din Constituţia României, republicată, şi ale art. 92 alin. (9) pct.1 din Regulamentul Camerei Deputaţilor, republicat, Camera Deputaţilor este Cameră decizională.

Senatul, în calitate de primă Cameră sesizată a adoptat proiectul de Lege, în ședința din 20 februarie 2017.

Proiectul de lege are ca obiect de reglementare instituirea cadrului legal pentru facilitarea transportului gratuit pe calea ferată română, în vederea exercitării, de către elevii şi studenţii din România, a dreptului de vot la alegerile parlamentare din data de 11 decembrie 2016. Soluţia legislativă preconizată are în vedere acordarea unei călătorii gratuite pe calea ferată, dus-întors, de la localitatea unde subiecţii vizaţi se află la studii la localitatea de domiciliu a acestora şi retur, cu tren regio şi interregio, clasa a II-a, în perioada 8-12 decembrie 2016. Decontarea facilităţii acordate se va asigura prin bugetul Ministerului Transporturilor, capitolul 68.01 „Asigurări şi asistenţă socială”, în baza procedurii instituite prin art.3 din proiect.
În şedinţa din data de 7 martie 2017, potrivit art. 61 din Regulamentul Camerei Deputaţilor, republicat, membrii Comisiei juridice, de disciplină şi imunităţi au examinat inițiativa legislativă supusă avizării, expunerea de motive şi au avut în vedere avizul favorabil al Consiliului Legislativ, transmis prin adresa cu nr.1220 din 5 decembrie 2016.
În urma dezbaterilor, Comisia juridică, de disciplină şi imunităţi a hotărât, cu unanimitate de voturi, să acorde aviz favorabil proiectului de lege.

În raport de obiectul şi conţinutul reglementării, proiectul de lege face parte din categoria legilor ordinare.
                     PREŞEDINTE,   




SECRETAR,

                 Eugen NICOLICEA


            Costel Neculai DUNAVA
Consilier parlamentar, Andreea Sârbu

